b'\n_START_ARTICLE_\nArheolo\xc5\xa1ko najdi\xc5\xa1\xc4\x8de\n_START_PARAGRAPH_\nArheolo\xc5\xa1ko najdi\xc5\xa1\xc4\x8de je originalni kraj deponiranja in odkrivanja arheolo\xc5\xa1kih ostalin. Strokovno identificirano in registrirano arheolo\xc5\xa1ko najdi\xc5\xa1\xc4\x8de postane dedi\xc5\xa1\xc4\x8dina. Ko govorimo o arheolo\xc5\xa1kem najdi\xc5\xa1\xc4\x8du imamo v mislih dolo\xc4\x8den kraj v pokrajini, kjer so ohranjeni sledovi preteklih \xc4\x8dlovekovih aktivnosti._NEWLINE_V njem najdemo koncentracijo ostankov \xc4\x8dlove\xc5\xa1ke dejavnosti in jih sestavljajo prisotnost artefaktov, strukturnih elementov, raba tal in druge anomalije. Te ostanke je mogo\xc4\x8de najti zgolj s povr\xc5\xa1inskim pregledom ali, \xc4\x8de je lokacija zakopana, s pregledom podzemlja. _NEWLINE_\xc2\xbbKako arheologi najdejo najdi\xc5\xa1\xc4\x8de?\xc2\xab\xc2\xa0\xc5\xa0tevilna obmo\xc4\x8dja so bila odkrita po naklju\xc4\x8dju. Najpogostej\xc5\xa1e osebe, ki so na\xc5\xa1le predmete, so kmetje, ki orjejo svoja polja ali jih samo \xc4\x8distijo. Na drugem mestu so posegi na zemlji\xc5\xa1\xc4\x8de zaradi novih gradenj ali drugih predvidenih aktivnosti na obmo\xc4\x8djih, ki so zgodovinsko znana kot mo\xc5\xbena lokacija najdi\xc5\xa1\xc4\x8da. Ko najdejo lokacijo, morajo najprej posneti obmo\xc4\x8dje in \xc4\x8de imajo denar in \xc4\x8das ga lahko za\xc4\x8dnejo izkopavati. V primeru gradbenih posegov mora biti raziskava obmo\xc4\x8dja vklju\xc4\x8dena v investicijo.\n_START_SECTION_\nTell\n_START_PARAGRAPH_\nNajpomembnej\xc5\xa1i depoziti in tisti, ki najbolje ka\xc5\xbeejo njihovo nastanitev, so telli. Tak\xc5\xa1ne vrste habitatnih naselbin najdemo na vzhodu, kjer so uporabljali material, kot je ne\xc5\xbegana opeka, ki s\xc4\x8dasoma tvori la\xc5\xbene gri\xc4\x8de. Je ve\xc4\x8d primerov, med najpomembnej\xc5\xa1imi je zagotovo \xc3\x87atal H\xc3\xb6y\xc3\xbck.\n_START_SECTION_\nVrste ukrepov\n_START_PARAGRAPH_\nSlovenski predpisi (Zakon o varstvu kulturne dedi\xc5\xa1\xc4\x8dine) opredeljujejo vrsto raziskav, na\xc4\x8din hranjenja arheolo\xc5\xa1kih najdb, dostopnost, vodenje registra najdi\xc5\xa1\xc4\x8d in druga strokovna in pravna opravila. Dejavnosti na arheolo\xc5\xa1kih najdi\xc5\xa1\xc4\x8dih potrebujejo dovoljenje.\n_START_SECTION_\nDefinicije\n_START_PARAGRAPH_\nSlovenska zakonodaja vsebuje med drugimi naslednje definicije:_NEWLINE_Arheolo\xc5\xa1ka najdba je premi\xc4\x8dna arheolo\xc5\xa1ka ostalina, ki je bila pod zemljo ali pod vodo vsaj 100 let. Arheolo\xc5\xa1ke najdbe so tudi oro\xc5\xbeje, strelivo, drug voja\xc5\xa1ki material, voja\xc5\xa1ka vozila in plovila ali njihovi deli, ki so bili pod zemljo ali pod vodo vsaj 50 let._NEWLINE_Arheolo\xc5\xa1ke ostaline so vse stvari in vsakr\xc5\xa1ni sledovi \xc4\x8dlovekovega delovanja iz preteklih obdobij na povr\xc5\xa1ju, v zemlji in vodi, katerih ohranitev in preu\xc4\x8devanje prispevata k odkrivanju zgodovinskega razvoja \xc4\x8dlove\xc5\xa1tva in njegove povezanosti z naravnim okoljem, za katere sta glavni vir informacij arheolo\xc5\xa1ko raziskovanje ali odkritja in za katere je mogo\xc4\x8de domnevati, da so pod zemljo ali pod vodo vsaj 100 let in da imajo lastnosti dedi\xc5\xa1\xc4\x8dine. Arheolo\xc5\xa1ke ostaline so tudi stvari, povezane z grobi\xc5\xa1\xc4\x8di, dolo\xc4\x8denimi na podlagi predpisov o vojnih grobi\xc5\xa1\xc4\x8dih, in z vojno, skupaj z arheolo\xc5\xa1kim in naravnim kontekstom, ki so bile pod zemljo ali pod vodo vsaj 50 let. Strokovno identificirane in registrirane arheolo\xc5\xa1ke ostaline postanejo dedi\xc5\xa1\xc4\x8dina._NEWLINE_Predhodna arheolo\xc5\xa1ka raziskava obsega tudi poizkopno obdelavo arhiva arheolo\xc5\xa1kega najdi\xc5\xa1\xc4\x8da\n_START_SECTION_\nArheolo\xc5\xa1ka izkopavanja\n_START_PARAGRAPH_\nLahko so zemeljska ali podvodna. Izkopavanja je razumeti kot odstranitev zemlje in analizo struktur, izdelanih z znanstveno metodologijo, ki je namenjena odkrivanju in raziskovanju vseh vrst zgodovinskih ali paleontolo\xc5\xa1kih ostankov ter geomorfolo\xc5\xa1kih sestavin, ki so z njimi povezane.\n_START_SECTION_\nEksploatacija\n_START_PARAGRAPH_\nTo je povr\xc5\xa1insko in sistemati\xc4\x8dno izkori\xc5\xa1\xc4\x8danje z znanstveno metodologijo, tako zemeljsko kot podvodno, usmerjeno v \xc5\xa1tudij, preiskave ali odkrivanje arheolo\xc5\xa1kih ali paleontolo\xc5\xa1kih ostankov.\n_START_SECTION_\nIntervencije v skalni umetnosti\n_START_PARAGRAPH_\nVklju\xc4\x8duje razmno\xc5\xbeevanje in neposredno prou\xc4\x8devanje skalne umetnosti, razumljeno kot niz terenskih del, usmerjenih v raziskovanje, grafi\xc4\x8dno dokumentacijo ali izjemoma kakr\xc5\xa1nokoli vrsto manipulacije ali stika s podporo figurativnih motivov.'